ཁྲིད་ཀྱི་རྒྱབ་ཆོས་ངེས་འབྱུང་སྐུལ་བྱེད་ཀྱི་གཏམ། ༈ ཀྱེ་མ་དད་འདུན་ལྡན་པའི་སློབ་བུའི་ཚོགས། །ཁྲིད་ཞུ་དོན་གཉེར་ཕྱོགས་ནས་ལེགས་འདུས་ཏེ། །རང་རྒྱུད་ཆོས་ལ་སྦྱོང་བའི་དགའ་སྟོན་གྱི། །ཁེ་བོགས་དང་བཅས་སྐལ་ལྡན་སློབ་བུ་རྣམས། །མི་རྟག་ཚུལ་འདི་ཚོང་འདུས་མགྲོན་པོ་བཞིན། །ཕན་ཚུན་འདུས་བྱས་གནས་ཚུལ་ཡིན་པའི་ཕྱིར། །སོ་སོ་རང་རང་གནས་སུ་དེངས་པ་ཡིན། །སྒྲུབ་པའི་གནས་འདི་སྐྱོ་བའི་བསྡུ་ལ་བརྟེན། །དེ་སླད་འཁོར་བའི་ནང་དུ་གནས་བཅས་པ། །ངང་ཚུལ་འདི་ལས་འདའ་ས་མེད་དོ་ཞེས། །སྟོན་བྱེད་འདི་ནི་ནང་གི་སློབ་དཔོན་ཏེ། །ཡིད་འབྱུང་སྐྱོ་ཤས་ལགས་པ་མི་ཟད་སྟེེར། །ཀུན་བརྟགས་བླ་མས་བརྡ་དང་ཁྲིད་བསྟན་ནས། །ཀུན་རྫོབ་གཞན་དོན་གཟུགས་ལ་མི་གནང་མོད། །མི་རྟག་སྐྱོ་ཤས་སྟོན་པའི་སློབ་དཔོན་ནི། །ནང་གི་དགེ་བའི་བཤེས་སུ་དེང་འདིར་སྤྱོན། །གཞན་ཡང་སྟོང་ཉིད་རི་བོ་ལས་འོངས་ཤིང། །འགག་མེད་རྒྱ་མཚོའི་ཀློང་དུ་ཉེར་སྙོགས་པའི། །མི་རྟག་ཅ་ཅོ་གྱ་གྱུའི་འཁྱོག་འགྲོས་ཅན། །ཆུ་སྒྲ་འདི་ཡང་སྐྱེངས་ནས་རྒོད་པ་འདྲ། །དེ་ནས་ཡང་ནི་སྙིགས་མའི་སེམས་ཅན་རྣམས། །རྒྱལ་བ་ཉིད་ཀྱིས་གདུལ་བར་མི་ནུས་ན། །བདག་འདྲ་བྱིས་པས་སྨོས་ཀྱང་ཅི་ཞིག་འཚལ། །གཞན་དོན་ལྟར་སྣང་བདུད་ཀྱི་ཕྱེ་མཐོར་ཡིན། །རང་ཡུལ་གནས་པའི་དགེ་སྦྱོར་འདུ་འཛི་ཅན། །ཆོས་འདོད་ཡིད་ཀྱིས་ལྷགས་གྱུར་གྲོལ་མཆོག་གིས། །ཁྲིད་ཀྱི་རྒྱབ་ཆོས་ངེས་འབྱུང་བསྐུལ་བྱེད་གཏམ། །ཚུལ་འདི་ཀུན་གྱི་སྙིང་ལ་འཇུག་གྱུར་ཅིག །ཆོས་སྦྱིན་བགྱིས་པའི་དགེ་བས་བདག་ཉིད་ཀྱང། །འཇིག་རྟེན་བྱ་བ་ངེས་འབྱུང་ད་ལྟའི་འཁོར། །དུ་མའི་གྲོགས་དང་བཅས་ནས་བས་མཐའི་གནས། །བསྟེན་ཞིང་བསྒྲུབ་བརྒྱུད་བསྟན་པ་སྤེལ་བར་ཤོག །